Markus 14:8 –Wat sy kon, het sy gedoen. Sy het vooruit al my liggaam gesalf as voorbereiding vir my begrafnis.
Wat ‘n uitsonderlike vrou moes sy nie gewees het nie. In die tyd toe melaatsheid ‘n gevreesde bedreiging was, het sy nie gehuiwer om die huis van Simon die melaatse te besoek nie. Dit moes moed geverg het. Die vrou het egter geweet dat Jesus daar was en sy wou aan Hom eer bewys.
Die naam van hierdie vrou is nie vir ons opgeteken nie, al wat ons van haar weet is dat sy gedoen het wat sy kon. Jesus sê: “Dit verseker Ek julle: Oral waar die evangelie in die hele wêreld verkondig word, sal daar ook vertel word wat sy gedoen het, tot ‘n herinnering aan haar.” Markus 14:9
Soveel geleenthede om mee te help sodat Sy naam aan die wêreld verkondig kan word – maar tog so besig met eie belang dat ons Sy belang vergeet of ondergeskik stel aan ons eie.
Dit is ‘n betreklike universele verskynsel dat die ouer geslag hul bekommer oor die jongs se gebrek aan algemene kennis, wat onder meer daartoe lei dat koerante wat ‘n verjongingskuur op hul redaksies toepas ‘n verlies aan korporatiewe geheue ervaar, en opsigtelike blapse die lig laat sien. Soms lyk dit behoorlik of die drukkersduiwel amok gemaak het.
In die VSA, waar die uiters belangrike webwerf vir die implementering van Obamacare nie eens naastenby die mas opkom nie, skud die jonges die kop en wonder hoe die “ou mense” nie die gebreke kon voorsien en meer doeltreffende tegnologie ingespan het nie. Wie maak dan nog van ancient tegnologie gebruik soos om die gratis nommer wat ook beskikbaar is te bel?
En daar is ook ‘n boodskap vir die ou toppies. Los jul geteem en stel ‘n behoorlike voorbeeld vir die jonges.